|  |
| --- |
| **IEPIRKUMA PLĀNOŠANA** |
| * Pircējam ir jāizveido iepirkuma komisija, jānosaka plānotais iegādes apjoms, jānosaka provizoriskā līgumcena.
* Pircējam ir jāpieņem lēmums vai elektroenerģiju iegādāties par fiksētu cenu vai par biržas cenām, kā arī jānosaka līguma termiņš (3-24 mēneši).
* Pircējam ir iespēja izvēlēties vai tas vēlas iegādāties “tikai” elektroenerģiju vai arī elektroenerģiju, kas iegūta no atjaunojamajiem energoresursiem vai augstas efektivitātes koģenerācijā.
* Plānojot iepirkuma izsludināšanu Pircējam ir jāņem vērā, ka informāciju par elektroenerģijas tirgotāja maiņu esošajam elektroenerģijas tirgotājam jānodod līdz tekošā mēneša 9.datumam.
 |
| **IEPIRKUMA IZSLUDINĀŠANA** |
| * Izsludinot iepirkumu Elektronisko iepirkumu sistēmā (EIS), Pircējam jāizmanto EIS izstrādātās instrukcijas DIS\_instrukcija\_Pasūtītājiem 4.punks
* Izsludinot iepirkumu DIS ietvaros Pircējam kategoriju jāizvēlas atbilstoši tā plānotajam elektroenerģijas apjomam;
* EIS pie dokumentiem Pircējam ir jāpievieno aizpildīta tehniskās specifikācijas veidne, piedāvājuma iesniegšanas veidne, finanšu piedāvājuma veidne atbilstoši izvēlētajam elektroenerģijas piegādes veidam, līguma projekts(!*norādītajos dokumentos* *būtiskas izmaiņas nedrīkst tikt veiktas);*
* Piedāvājumu iesniegšanas termiņu iepirkumiem DIS ietvaros ir jānosaka vismaz 10 dienas.
 |
| **IEPIRKUMA PROCESS** |
| * Pēc piedāvājumu iesniegšanas termiņa beigām, Pircējam ir jāizvēlas saimnieciski visizdevīgākais piedāvājums ar viszemāko cenu.
* Ja iepirkumā ir iesniegti vienādi piedāvājumi Pircējs rīko atklātu izlozi sev vēlamajā veidā vai pārtrauc iepirkumu un izsludina atkārtoti.
* Pirms iepirkuma līguma noslēgšanas Pircējs dienā, kad pieņemts lēmums par iespējamu iepirkuma līguma slēgšanas tiesību piešķiršanu, pārbauda vai pretendents neatbilst Publisko iepirkumu likuma (PIL) 42.panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā noteiktajiem izslēgšanas iemesliem. Pārbaude tiek veikta PIL 42.pantā noteiktajā kārtībā. Pircējs neizslēdz pretendentu no dalības iepirkuma procedūrā PIL 42.panta ceturtajā daļā noteiktajos gadījumos. Tāpat Pircējs pārbauda vai uz pretendentu neattiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie gadījumi.
* Paziņojot pretendentiem rezultātus PIL noteiktais lēmuma pārsūdzības termiņš nav jāievēro.
* Pēc iepirkuma līguma noslēgšanas Pircējs:
* saskaņā ar PIL 60.panta desmito daļu, ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai to grozījumi, savā pircēja profilā publicē informāciju par noslēgtajiem iepirkuma līgumiem vai to grozījumiem.
* saskaņā ar PIL 29.panta otro daļu, paziņojumu par līguma slēgšanas tiesību piešķiršanu attiecībā uz katru iepirkuma līgumu iesniedz publicēšanai Iepirkumu uzraudzības birojam 10 darbdienu laikā pēc lēmuma pieņemšanas.
 |
| **CITA INFORMĀCIJA** |
| * VAS “Valsts nekustamie īpašumi” (VNĪ) neiesaistās ne konkrētos citu Pircēju rīkotos Iepirkumos DIS ietvaros, ne citu Pircēju iepirkuma komisijas darbā, ne arī konkrētās līgumattiecībās starp Pircēju un Piegādātāju, un neuzņemas nekādus apliecinājumus, galvojumus vai garantijas sakarā ar Pircēja un Piegādātāja līgumattiecībām (t.i., VNĪ nav DIS ietvaros Pircēja rīkotā iepirkuma procesa dalībnieks (virzītājs) vai Pircēja iepirkuma rezultātā slēdzamā līguma dalībnieks).
* VNĪ (un VNĪ iepirkuma komisija vai kontaktpersona) nav atbildīga par Pircēja (un Pircēja iepirkuma komisijas) faktisko rīcību un pieņemtajiem lēmumiem šīs DIS ietvaros.
* Ar tehniskas dabas jautājumiem publicējot iepirkumu EIS un publicējot informāciju par noslēgto līgumu EIS vai Iepirkumu uzraudzības birojā (IUB) <https://eforms.pvs.iub.gov.lv/>, aicinām Pircēju zvanīt uz EIS konsultatīvo tālruni 66155511 vai zvanīt uz IUB Informācijas departamentu.
 |